L 60/34 Den Europæiske Unions Tidende 5.3.2008 KOMMISSIONEN KOMMISSIONENS AFGØRELSE af 20. februar 2008 om afslutning af undersøgelsesproceduren vedrørende Argentinas handelspraksis i forbindelse med importen af tekstilvarer og beklædningsgenstande (2008/200/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 3286/94 af 22. december 1994 om fastsættelse af fællesskabsprocedurer på området for den fælles handelspolitik med henblik på at sikre udøvelsen af Fællesskabets rettigheder i henhold til inter- nationale handelsregler, navnlig regler fastlagt i Verdenshandel- sorganisationens regi (!), særlig artikel 11, stk. 1, og ud fra følgende betragtninger: A. PROCEDUREMÆSSIG BAGGRUND Den 11. oktober 1999 indgav Euratex (European Apparel and Textile Organisation) en klage i henhold til artikel 4 i Rådets forordning (EF) nr. 3286/94 (herefter benævnt »forordningen«) på vegne af de af organisationens medlemmer, der eksporterer eller ønsker at eksportere til Argentina. Klageren påstod, at Fællesskabets salg af tekstilvarer og beklædningsgenstande i Argentina var genstand for handelshindringer i den i forordningens artikel 2, stk. 1, anførte betydning, nemlig »enhver handelspraksis, der indføres eller videreføres af et tredjeland, og overfor hvilken der i henhold til internationale handelsregler er ret til indgreb«. De påståede handelshindringer var: a) inspektion inden afsendelse og minimumstoldværdier b) overdrevne krav vedrørende oprindelsescertifikater c) krav om indsendelse af en angående varesammensætning angivelsesformular ()) EFT L 349 af 31.12.1994, s. 71. Ændret ved forordning (EF) nr. 356/95 (EFT L 41 af 23.2.1995, s. 3). (?) EFT () EFT d) overdrevent byrdefulde krav om mærkning e) statistisk afgift og diskriminerende moms. Klageren påstod endvidere, at denne praksis forvoldte negative handelsmæssige virkninger i den i forordningens artikel 2, stk. 4, nævnte forstand. Kommissionen besluttede derfor efter høring af det rådgi- vende udvalg, der er nedsat ved forordningen, at der forelå tilstrækkelige beviser til at berettige indledningen af en undersøgelsesprocedure med henblik på at under- søge de pågældende juridiske og faktuelle spørgsmål. Følgelig blev der indledt en undersøgelsesprocedure den 27. november 1999 (). B. RESULTATER AF UNDERSØGELSESPROCEDUREN I 2000 konkluderede undersøgelsen vedrørende oprindel- sescertifikatet, at de byrdefulde krav tilsyneladende var i strid med artikel VIII, stk. 3, i GATT 1994, artikel 7, st. 1, i WTO-aftalen om tekstilvarer og beklædningsgen- stande, og var en overtrædelse af henstillingerne i artikel VIII, stk. 1, litra c) i GATT 1994. Foranstaltnin- gerne vedrørende mærkningskravene syntes at være i strid med artikel 2, stk. 2, i WTO-aftalen om tekniske handelshindringer og at være en overtrædelse af henstil- lingerne i artikel VIIL, stk. 1, litra c), i GATT 1994. Hvad angår kravene til angivelsesformularen angående vare- sammensætning, syntes de at være en overtrædelse af artikel 2 i WTO-aftalen om importlicensprocedurer. Hvad angår procedurerne til kontrol af toldværdien, kunne Kommissionens tjenestegrene ikke tage endelig stilling, da der for nylig blev indført ny lovgivning for regulering af dette område. Hvad angår spørgsmålet om inspektion inden afsendelse, blev der ikke konstateret overtrædelser af bestemmelserne i WTO-aftalen om inspektion før afsendelse. Denne inspektion syntes dog heller ikke at være i overensstemmelse med formålet og ånden i WTO-aftalen. Endelig blev der ikke konstateret krænkelser af bestemmelserne vedrørende den statistisk afgift, og spørgsmålet om den diskriminerende moms var allerede blevet behandlet i forbindelse med en anden handelshindringsprocedure  vedrørende  importen af færdigforarbejdet læder i Argentina (). C 340 af 27.11.1999, s. 70. L 295 af 4.11.1998, s. 46.